Komission asetus (EY) N:o 1603/2001, annettu 3 päivänä elokuuta 2001, banaanien tuontitariffikiintiöiden kunkin perinteisen toimijan viitemäärään sovellettavien mukautuskertoimien vahvistamisesta annetun asetuksen (EY) N:o 1121/2001 muuttamisesta



Virallinen lehti nro L 211 , 04/08/2001 s. 0022 - 0022



Komission asetus (EY) N:o 1603/2001, annettu 3 päivänä elokuuta 2001, banaanien tuontitariffikiintiöiden kunkin perinteisen toimijan viitemäärään sovellettavien mukautuskertoimien vahvistamisesta annetun asetuksen (EY) N:o 1121/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (EY) N:o 404/93(1), sellaisena kuin se on viimeksi muutettuna asetuksella (EY) N:o 216/2001(2), ottaa huomioon neuvoston asetuksen (EY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001(3) ja erityisesti sen 5 artiklan 2 kohdan, sekä katsoo seuraavaa: (1) Komissio vahvistaa tarvittaessa asetuksen (EY) N:o 896/2001 5 artiklan 2 kohtaa soveltaen A/B- ja C-tariffikiintiöissä käytettävissä olevien määrien perusteella ja jäsenvaltioiden toimittamat perinteisten A/B- ja C-toimijoiden kokonaisviitemääriä koskevat tiedonannot huomioon ottaen edellä mainitun asetuksen 4 artiklan 1 ja 2 kohdan mukaisesti mukautuskertoimen, jota sovelletaan kunkin toimijan viitemäärään. (2) Jäsenvaltioiden asetuksen (EY) N:o 896/2001 5 artiklan 1 kohdan mukaisesti tekemien perinteisten A/B- ja C-toimijoiden kokonaisviitemääriä koskevien tiedonantojen perusteella komissio on vahvistanut asetuksella (EY) N:o 1121/2001(4) mukautuskertoimen, jota sovelletaan kunkin toimijan viitemäärään molemmissa perinteisten toimijoiden luokissa. (3) Useiden jäsenvaltioiden myöhemmin toimittaman tiedonannon johdosta osoittautui, että perinteisten toimijoiden kokonaisviitemäärä oli noussut C-tariffikiintiössä 717416 tonniin. Tämän vuoksi kunkin perinteisen C-toimijan viitemääriin sovellettavaa mukautuskerrointa on muutettava. Näin ollen on tarpeen muuttaa asetuksen (EY) N:o 1121/2001 1 artikla. (4) On syytä muistaa, että vuoden 2001 toisena vuosipuoliskona perinteisten toimijoiden viitemääriin sovelletaan asetuksen (EY) N:o 896/2001 28 artiklan 2 kohdan säännöksiä. (5) Tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1121/2001 1 artiklassa kuhunkin perinteiseen C-toimijaan sovellettava mukautuskerroin mukautuskertoimella 0,98339. 2 artikla Jäsenvaltioiden toimivaltaisten viranomaisten on ilmoitettava kyseessä oleville toimijoille 1 artiklaa soveltaen mukautetusta viitemäärästä viimeistään 17 päivänä elokuuta 2001. 3 artikla Tämä asetus tulee voimaan 4 päivänä elokuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä elokuuta 2001. Komission puolesta Frederik Bolkestein Komission jäsen (1) EYVL L 47, 25.2.1993, s. 1. (2) EYVL L 31, 2.2.2001, s. 2. (3) EYVL L 126, 8.5.2001, s. 6. (4) EYVL L 153, 8.6.2001, s. 12.